钦定古今图书集成/方舆汇编/职方典/第1372卷 > 《九日邀按院登一览亭二首》明·蔡经
## 钦定古今图书集成/方舆汇编/职方典/第1372卷 > 《九日邀按院登一览亭二首》明·蔡经

苍茫身世似浮槎，踪迹何期到“海涯。”万里御恩天上
阙，五羊回首梦中家。亭高远眺三秋景，客久同看几
度花。柱史霜威欣接席，茱萸共泛“海天霞。”

又

极目南荒海上槎，风波漭漭去无涯。通津尽日驰车
马，野老何时卧室家。沙净湖空飞白鸟，地偏秋暖未
黄花。明年相忆衔杯处，一览亭高挂紫霞。